**Merseyside** je jedna od 48 engleskih ceremonijalnih grofovija i jedna od šest metropolitanskih grofovija na sjeverozapadu Engleske od 1,381.189 stanovnika, koji žive na površini od 645 km².

Geografija
----------

Merseyside leži u regiji Sjeverozapadna Engleska, duž obje obale estuarija rijeke Mersey oko grada Liverpoola. Administrativno je podjeljen na pet nezavisnih okruga (borough); Liverpool, Knowsley, St Helens, Sefton i Wirral

Na sjeveroistoku graniči s Lancashireom, na istoku s Velikim Manchesterom, na jugu i jugozapadu s Cheshirom, a na zapadu s Irskim morem. Preko puta estuarija rijeke Dee leži Wales.

Historija
---------

Kraj sjeverno od Merseya, uključujući i Liverpool, dio je historijske grofovije Lancashire, dok okrug Wirral koji leži južno od rijeke, dio historijskog Cheshira.

Između 1974. i 1986. Merseyside je bio administrativna jedinica, ali je 1986. njegova metropolitanska grofovija izgubila administrativnu funkciju, jer je ovlasti prenijela na svoje konstitutivne okruge (boroughs) pa nema upravnih organa, tako da danas funkcionira samo kao ceremonijalna grofovija i geografski pojam.

Estuarij rijeke Mersey, veliki zaljev u Irskom moru, ispiran plimom i osekom, osigurao je liverpoolskoj luci superiorni položaj još od davnina. Iz njegove luke je početkom 13. vijeka isplovio kralj John u invaziju Irske.

Krajem 17. vijeka brojni brodovi iz Liverpoola sudjelovali su u trgovini robljem po Karibima. Tokom 19. vijeka brodovi su prevozili iseljenike u Novi svijet, a odatle se vraćali sa pamukom i drugim sirovinama. Za Drugog svjetskog rata Merseyside je kao jedna od glavnih luka transatlantskih konvoja, pretrpio značajne štete od bombardiranja.

Lučki promet je nakon Velike depresije, konstantno u padu, ali je usprkos tome Liverpool i danas jedna od najvećih britanskih luka. Brodogradnja i remont brodova izrasli u 19. vijeku duž Merseya, zapali su u krizu.

Merseyside je u Britaniji nekad bio poznat po proizvodnji roba, kao što su sapun, margarin i staklo. 
Sve britanske vlade od 1930-ih tražile su načine da mu promjene industrijsku strukturu. 
Zbog tog danas Merseyside ima uspješnu industriju od automobliske, kemijske, farmaceutske do biokemijske.

Merseyside je poznat po svom doprinosu pop kulturi (Beatlesi) i po nogomettnim klubovima Everton i Liverpool, a njegovi stanovnici po dijalektu scouse.

Izvori
------

1. 1 2 3 4 5 6 7 8 9 10  „*Merseyside*" (engleski). Encyclopædia Britannica. Pristupljeno 16. 9. 2016.

Vanjske veze
------------

***Merseyside*** na Wikimedijinoj ostavi

* Merseyside Lieutenancy (`en`)
* Merseyside (`en`)

| * p
* r
* u
1974–1996 ←   Engleske ceremonijalne grofovije   → trenutne |
| --- |
| 
Bedfordshire •
Berkshire •
City of Bristol •
Buckinghamshire •
Cambridgeshire •
Cheshire •
Cornwall •
Cumbria •
Derbyshire •
Devon •
Dorset •
Durham •
East Riding of Yorkshire •
East Sussex •
Essex •
Gloucestershire •
Greater London •
Greater Manchester •
Hampshire •
Herefordshire •
Hertfordshire •
Isle of Wight •
Kent •
Lancashire •
Leicestershire •
Lincolnshire •
City of London •
Merseyside •
Norfolk •
Northamptonshire •
Northumberland •
North Yorkshire •
Nottinghamshire •
Oxfordshire •
Rutland •
Shropshire •
Somerset •
South Yorkshire •
Staffordshire •
Suffolk •
Surrey •
Tyne and Wear •
Warwickshire •
West Midlands •
West Sussex •
West Yorkshire •
Wiltshire •
Worcestershire
 |